Brutto

**Brutto** — беларускі панк-рок гурт, заснаваны ў 2014 годзе ў Менску. Пра стварэньне гурту стала вядома 1 верасьня 2014 году, адразу па распадзе калектыву «Ляпіс Трубяцкі». З 2018 году гурт прыпыніў сваю дзейнасьць у сувязі з працаю над адначасовымі праектамі Сяргея Міхалка Ляпис-98 і Drezden.

## Гісторыя
15 сакавіка 2015 году гурт Brutto зрабіў перавыданьне свайго дэбютнага альбому «Underdog». У новую вэрсію было дададзена 7 бонусных трэкаў, знаёмыя па рэпэртуары гурту «Ляпіс Трубяцкі»: «Воины света», «Железный», «Священный огонь», ангельскамоўная вэрсія гіта «Капитал», а таксама новыя песьні «Adиdas», «Гарри» і «Будзь смелым!».

1 верасьня 2015 году гурт прэзэнтаваў кліп на заглаўную песьню новага альбому «Родны край». Рэжысэрам кліпа стаў ўжо вядомы прыхільнікам гурту Андрэй Давыдоўскі, які зьняў раней кліп да песень «Гири» і «Олимпия».

14 верасьня 2015 году гурт Brutto выдаў свой другі студыйны альбом «Родны край». У альбоме прадстаўлена 12 трэкаў. Сяргей Міхалок заявіў, што ў новым альбоме больш глыбокія тэксты чым, тыя якія ён пісаў раней.

У 2016 годзе Сяргей Міхалок заявіў, што гурт хоча прадставіць Беларусь на «Эўрабачаньні-2018».

29 кастрычніка 2016 году гурт упершыню за два гады існаваньня выступіў у Беларусі (гэта быў і першы з 2010 году афіцыйны выступ у Беларусі Міхалка). Канцэрт адбыўся ў Гомелі, усе 3000 квіткоў на яго былі раскупленыя. З 11 лютага 2017 году гурт праехаў па Беларусі з турам пад назваю Double Hot. Пад час турнэ былі дадзеныя канцэрты ў Баранавічах, Берасьці, Горадні, Бабруйску, Салігорску, Віцебску і Менску.

### Удзельнікі
* Сяргей Міхалок (Худрук) — вакал (2014 — нашы дні)
* Віталь Гуркоў (Агурок) — вакал (2014 — нашы дні)
* Сяргей Каралёў (Бразыл) — вакал (2014 — нашы дні)
* Павал Трацяк (Паша Ланістэр) — гітары, клявішныя (2014 — нашы дні)
* Дзяніс Мельнік (Лэфт) — гітара, вакал (2014 — нашы дні)
* Петар Ласеўскі (Пеця Бусел) — вакал (2014- нашы дні)
* Дзяніс Стурчэнка (Дыня) — бас-гітара (2014 — нашы дні)
* Дзяніс Шураў (Шуруп) — ударныя (2014 — нашы дні)
* Уладзіслаў Сенкевмч (Краб) — труба, бэк-вакал (сьнежань 2015 — нашы дні)
* Іван Галушка (Цыбуля) — трамбон, бэк-вакал (сьнежань 2015 — нашы дні)

## Дыскаграфія
### Студыйныя альбомы
* «Underdog» (12 верасьня 2014)
* «Родны край» (14 верасьня 2015)
* «Рокі» (1 траўня 2017)

### Сынглы
* 2014 — Brutto
* 2014 — Underdog
* 2014 — Адидас
* 2014 — Будзь смелым!
* 2014 — Воины света
* 2015 — Гарри
* 2015 — Партизан рок
* 2015 — Ball
* 2015 — Kapital
* 2015 — Olympia
* 2015 — Родны край
* 2015 — Вечірнє сонце
* 2016 — 12 обезьян
* 2016 — Молодость и радость (feat. MC Шайба)
* 2016 — Чёрный Обелиск
* 2016 — Середні віки
* 2016 — Чайка
* 2017 — Рокі

### Відэакліпы
* 2014 — Brutto
* 2014 — Underdog
* 2014 — Гири
* 2014 — Мяч
* 2014 — Адидас
* 2014 — Будзь смелым!
* 2014 — Наша возьме
* 2015 — Партизан Рок
* 2015 — BALL
* 2015 — Olympia
* 2015 — Kapital
* 2015 — Родны край
* 2015 — Человек
* 2015 — Вечірнє сонце
* 2016 — 12 обезьян
* 2016 — Чёрный Обелиск
* 2016 — Середні віки
* 2016 — Чайка
* 2017 — Рокі
* 2017 — Чёрный Обелиск (абноўленае лірык-відэа)

## Крыніцы

## Вонкавыя спасылкі
* brut.to — Афіцыйны сайт «Brutto»
* BruttoBand.ru — фан-сайт групы «Brutto»
* Старонка калектыву ВКонтакте
* Публічная старонка ВКонтакте
* Старонка калектыву на Facebook
* Старонка калектыву на SoundCloud
* Афіцыйны канал калектыву на Youtube
* Афіцыйны instаgram

Катэгорыя:Беларускія музычныя гурты
Катэгорыя:Музычныя гурты, якія зьявіліся ў 2014 годзе
Катэгорыя:Беларускія панк-рок-гурты
Катэгорыя:Беларускія рок-гурты